Κόρσερ

Το Κόρσερ () είναι μικρή πόλη της ανατολικής Δανίας, στη νήσο Σέλαν (γνωστή και ως Ζηλανδία). Το Κόρσερ είχε πληθυσμό 14.342 κατοίκους το 2024 και υπάγεται σήμερα στον Δήμο Σλάγκελσε, αλλά έως το 2007 ήταν έδρα του ομώνυμου Δήμου Κόρσερ. Η πόλη βρίσκεται 15 χιλιόμετρα δυτικά της πόλεως Σλάγκελσε και συνδέεται με το Νύμποργκ δια της Γέφυρας του Στόρεπελτ.

Παλαιότερα το Κόρσερ ήταν το κύριο λιμάνι πορθμείου για τη νήσο Φιονία και διαιρείται σε δύο σχεδόν ίσα μέρη από τον κόλπο Κόρσερ Νορ, με το βόρειο τμήμα να ονομάζεται Χάλσκοβ (Halsskov). Το περισσότερο έδαφος του ιστορικού νότιου τμήματος του Κόρσερ είναι χαμηλό και πλέον κινδυνεύει από πλημμύρες (το μεσοσταθμικό υψόμετρο όλης της πόλεως είναι μόλις 2 μέτρα πάνω από την επιφάνεια της θάλασσας).

 Πολιτισμός-αξιοθέατα 
 Το Biograf Teater του Κόρσε, που άνοιξε τον Αύγουστο του 1908, είναι η παλαιότερη κινηματογραφική αίθουσα του κόσμου σε συνεχή χρήση που συνεχίζει να λειτουργεί ακόμη.
 Οι Οχυρώσεις του Κόρσερ (Korsør Fæstning στα δανικά) είναι ένα συγκρότημα οχυρώσεων που κατασκευάσθηκε τον 12ο αιώνα. Σήμερα υπάρχουν 5 κτήρια σε αυτό, κτισμένα σε ισάριθμες διαφορετικές εποχές, με τον πύργο να χρονολογείται από τον 13ο αιώνα.Minkultur.slagelse.dk  "Korsør Fæstning" Retrieved 23 August 2020
 Η «Μίνι Πόλη του Κόρσερ» (Korsør Miniby) είναι ένα μοντέλο υπό κλίμακα της πόλεως όπως ήταν το 1875. Είναι κατασκευασμένοKorsørminiby.dk "Korsør Miniby" Retrieved 23 August 2020 το 2001 σε κλίμακα 1:10.
 Το Τόρνμποργκ (Tårnborg) είναι μέγαρο και αγρόκτημα στο Χάλσκοβ.Danskeherregaarde.dk "Taarnborg" Retrieved 23 August 2020
 Το «Μουσείο της Πόλεως του Κόρσερ και της Διαβάσεως των Στενών» (Korsør By og Overfartsmuseum) ιδρύθηκε το 1983 και εστιάζει στο πέρασμα του θαλάσσιου στενού από το Κόρσερ στο Νύμποργκ. Στεγάζεται σε κτίσμα των παραπάνω Οχυρώσεων.Byogoverfartsmuseet.dk  "Historie" Retrieved 23 August 2020

 Πρόσωπα 
Στο Κόρσερ γεννήθηκαν μεταξύ άλλων και οι:

 Ούρμπαν Γκαντ (1879-1947), σκηνοθέτης του κινηματογράφου
 Γιενς Μπάγκεσεν (1764-1826), ποιητής
 Πία Γιούουλ (1962-2020), ποιήτρια, πεζογράφος και μεταφράστρια
 Μπρίαν Νίλσεν (γενν. 1965), ερασιτέχνης πυγμάχος, «χάλκινος» Ολυμπιονίκης το 1992

 Παραπομπές 

 Εξωτερικοί σύνδεσμοι 



Κατηγορία:Πόλεις της Δανίας